PATVIRTINTA

 Lietuvos mokinių neformaliojo

 švietimo centro direktoriaus

 2020 m. gruodžio 4 d. įsakymu Nr. R1-582

**2020-2021 M. M. LIETUVOS MOKINIŲ OLIMPIADŲ, KONKURSŲ IR KITŲ RENGINIŲ SAVIVALDYBIŲ BEI ŠALIES ETAPŲ ORGANIZAVIMO TVARKOS APRAŠAS**

**I. BENDROSIOS NUOSTATOS**

1. 2020–2021 mokslo metais Lietuvos mokinių olimpiadų, konkursų ir kitų renginių, skirtų gabiems ir talentingiems vaikams (toliau – Renginys), savivaldybių bei šalies etapų organizavimo tvarkos aprašas (toliau – Aprašas) nustato 2020-2021 mokslo metais vyksiančių olimpiadų bei kitų renginių, vykdomų pagal Lietuvos Respublikos Švietimo, mokslo ir sporto ministro 2020 m. lapkričio 11 d. įsakymu Nr. V-1729 patvirtintą 2021 m. Lietuvos mokinių dalykinių olimpiadų, konkursų ir kitų renginių grafiką, organizavimo tvarką ir papildo Lietuvos mokinių neformaliojo švietimo centro (toliau – Centras) 2013 m. gegužės 13 d. Centro direktoriaus įsakymu Nr. R1-347 patvirtintą Lietuvos mokinių dalyvavimo šalies dalykinėse olimpiadose, konkursuose ir kituose renginiuose tvarkos aprašą bei kitus Renginių organizavimą reglamentuojančius dokumentus.
2. Šis Aprašas galioja tik 2020-2021 mokslo metams.

## Kitos Renginių organizavimo nuostatos, nepateiktos šiame Apraše, nekinta ir yra nustatytos Lietuvos Respublikos Švietimo, mokslo ir sporto ministro 2020 m. gegužės 5 d. įsakymu Nr. V-663 patvirtintus Mokinių dalykinių olimpiadų, konkursų ir kitų renginių nuostatuose, Renginių organizavimo sąlygose bei kituose dokumentuose.

## Valstybės lygiu paskelbus ekstremalią situaciją, kurios prevencijai reikalingas socialinių kontaktų ribojimas, Lietuvos mokinių olimpiados, konkursai ir kiti renginiai bus vykdomi nuotoliniu arba dalinai nuotoliniu būdu. Jei šiuo atveju Renginio neįmanoma organizuoti nuotoliniu būdu, jis nebus organizuojamas.

## Pakeitimai 2021 m. Lietuvos mokinių dalykinių olimpiadų, konkursų ir kitų renginių grafike, patvirtintame Lietuvos Respublikos Švietimo, mokslo ir sporto ministro 2020 m. lapkričio 11 d. įsakymu Nr. V-1729, skelbiami atskiruose Lietuvos Respublikos Švietimo, mokslo ir sporto ministro įsakymuose.

**II. Lietuvos mokinių gamtos mokslų (fizikos, biologijos ir chemijos) olimpiadŲ ORGANIZAVIMAS**

## Lietuvos mokinių gamtos mokslų (fizikos, biologijos ir chemijos) olimpiados 2020–2021 mokslo metais bus vykdomos dalinai nuotoliniu būdu. Olimpiadų užduotys gali būti pateiktos naudojant elektronines informacines sistemas, tad dalyviui užduočių atlikimo metu gali būti reikalingas kompiuteris bei prieiga prie interneto (apie tai bus iš anksto informuota atskiru raštu).

## Olimpiadų savivaldybės etapų dalyviai sprendžia teorines užduotis.Renginio vykdymo būdą esant ekstremaliai situacijai kiekviename mieste ar rajone nustato savivaldybės etapo organizavimo komisija. Galimi trys olimpiados savivaldybės etapo vykdymo būdai esant ekstremaliai situacijai:

## jei mieste, rajone ekstremali situacija yra kontroliuojama ir epidemiologinės aplinkybės tai leidžia, savivaldybės etapas gali būti organizuojamas įprastai (t. y. visos savivaldybės olimpiados dalyviams užduotis sprendžiant vienoje vietoje). Šiuo atveju olimpiados organizavimo komisija privalo pasirūpinti visomis apsauginėmis priemonėmis ir užtikrinti dalyvių saugumą:

## jei mokyklos olimpiados metu gali priimti savo mokyklos mokinius užduočių atlikimui, rekomenduojama olimpiados užduočių sprendimus organizuoti savivaldybės etapo dalyvių mokyklose (kiekvienas mokinys olimpiados uždavinius sprendžia savo mokykloje). Šiuo atveju kiekvienoje olimpiados užduočių sprendimus organizuojančioje švietimo įstaigoje turi būti paskirtas asmuo, atsakingas už olimpiados organizavimą ir vykdymą. Atsakingas asmuo negali būti dalyko, kurio olimpiada vyksta, mokytojas. Olimpiados organizavimo komisija turi turėti galimybę stebėti užduočių sprendimus gyvai arba nuotoliniu būdu;

## jei olimpiados metu mokyklos neveikia, nėra jokių galimybių ar sąlygų olimpiados dalyviams užduotis spręsti mokyklose, olimpiada gali būti vykdoma nuotoliniu būdu, mokiniams olimpiados užduotis sprendžiant namuose ir juos vaizdo skambučiu stebint olimpiados organizavimo komisijos stebėtojams (vienas stebėtojas prižiūri ne daugiau nei 15 mokinių);

## Savivaldybės etapo darbus vertina ir vėliau Centrui perduoda švietimo įstaigų, atsakingų už olimpiadų organizavimą, sudaryta vertinimo komisija.

## Olimpiados šalies etapą vykdant dalinai nuotoliniu ar nuotoliniu būdu, jį organizuoja Centras kartu su savivaldybių švietimo įstaigomis, atsakingomis už olimpiadų organizavimą savivaldybėse. Atsižvelgiant į kviečiamųjų į olimpiados šalies etapą sąrašą ir epidemiologinę situaciją mokiniams yra priskiriamos olimpiados užduočių sprendimo vietos (mokiniai užduotis gali spręsti savo mokyklose arba kitose savivaldybės švietimo įstaigose). Sprendimų vietas parenka savivaldybės švietimo įstaigos ir apie tai informuoja Centrą. Kiekvienoje užduočių sprendimo vietoje turi būti paskiriamas atsakingas vykdytojas, kuris turi užtikrinti sklandų ir sąžiningą mokinių dalyvavimą olimpiadoje. Kiekvienoje olimpiados užduočių sprendimų vietoje turi būti užtikrinamas sprendimų transliavimas vaizdo skambučiu į Lietuvos mokinių neformaliojo švietimo centrą. Išimtinais atvejais, jei mokinys šalies etapo užduočių negali spręsti švietimo įstaigoje, nes turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose, nuotoliniu būdu stebint olimpiados organizavimo komisijai. Šalies etapo darbus vertina nacionalinės vertinimo komisijos.

## 59-osios Lietuvos mokinių chemijos olimpiados organizavimas:

## Savivaldybės etapas vyks 2021 m. sausio 7 d. 9:00 val.

##  Šalies etapas vyks nuotoliniu būdu 2021 m. vasario 25–27 d. Teorinės užduotys bus sprendžiamos vasario 25 d. 9:00 val. (trukmė iki 5 val.), praktinės užduotys bus sprendžiamos vasario 26 d. 9:00 val. (trukmė iki 3 val.). Turintys klausimų dėl vertinimo mokiniai dalyvauja teorinių užduočių vertinimo apeliacijose (apeliacijos vyksta mokiniui nuotoliniu būdu kalbantis su komisijos nariu), kurios vyks pagal suderintą tvarkaraštį iki vasario 27 d. 12:00 val.

## 53-iosios Lietuvos mokinių biologijos olimpiados organizavimas:

## Savivaldybės etapas vyks 2021 m. sausio 14 d. 9:00 val.

##  Šalies etapas vyks nuotoliniu būdu 2021 m. kovo 18–20 d. Teorinės užduotys bus sprendžiamos kovo 18 d. 9:00 val. (trukmė iki 4 val.), praktinės užduotys bus sprendžiamos kovo 19 d. 9:00 val. (trukmė iki 4 val.). Turintys klausimų dėl vertinimo mokiniai dalyvauja teorinių užduočių vertinimo apeliacijose (apeliacijos vyksta mokiniui nuotoliniu būdu kalbantis su komisijos nariu), kurios vyks pagal suderintą tvarkaraštį iki kovo 20 d. 12:00 val.

## Į 53-iosios Lietuvos mokinių biologijos olimpiados šalies etapą kviečiami tik 2021 metų atranką įveikiantys mokiniai (pakviestieji į 2020 m. šalies etapą, kuris buvo atšauktas, automatiškai į 2021 m. vyksiantį 53-iąją Lietuvos mokinių biologijos olimpiados šalies etapą nėra kviečiami ir norėdami pakliūti į šį etapą turi dalyvauti savivaldybės etape).

## 68-iosios Lietuvos mokinių fizikos olimpiados organizavimas:

## Savivaldybės etapas vyks 2021 m. sausio 21 d. 9:00 val.

##  Šalies etapas vyks nuotoliniu būdu 2021 m. kovo 25–27 d. Teorinės užduotys bus sprendžiamos kovo 25 d. 9:00 val. (trukmė iki 4 val.), praktinės užduotys bus sprendžiamos kovo 26 d. 9:00 val. (trukmė iki 4 val.). Turintys klausimų dėl vertinimo mokiniai dalyvauja teorinių užduočių vertinimo apeliacijose (apeliacijos vyksta mokiniui nuotoliniu būdu kalbantis su komisijos nariu), kurios vyks pagal suderintą tvarkaraštį iki kovo 27 d. 12:00 val.

## Į 68-iosios Lietuvos mokinių fizikos olimpiados šalies etapą kviečiami tik 2021 metų atranką įveikiantys mokiniai (pakviestieji į 2020 m. šalies etapą, kuris buvo atšauktas, automatiškai į 2021 m. vyksiančią 68-ąją Lietuvos mokinių fizikos olimpiadą nėra kviečiami ir turi iš naujo patekti į šalies etapą Lietuvos mokinių fizikos olimpiadų organizavimo sąlygose aprašomais būdais).

**III. 19-OSIOS LIETUVOS MOKINIŲ ASTRONOMIJOS OLIMPIADOS ORGANIZAVIMAS**

## 19-osios Lietuvos mokinių astronomijos olimpiados dalyviai skirstomi į tris amžiaus grupes. Jauniausiųjų mokinių grupėje dalyvauja 5–8 klasių mokiniai, jaunesniųjų – I-II gimnazijos (9–10) klasių mokiniai, vyresniųjų – III-IV gimnazijos (11–12\_ klasių mokiniai. Atrankinio etapo uždaviniai skelbiami 2021 m. sausio 14 d.. Iki 2021 m. vasario 5 d. uždavinių sprendimai atsiunčiami adresu: 501 k., LMNŠC, Žirmūnų g. 1B, Vilnius.

## Į 19-osios Lietuvos mokinių astronomijos olimpiados baigiamąjį etapą kviečiami geriausiai sprendusieji atrankinio etapo užduotis mokiniai.

## Baigiamasis olimpiados etapas vyks 2021 m. balandžio 15–17 d. LMNŠC (Žirmūnų g. 1B, Vilnius) ir Kaltanėnų ugdymo ir turizmo centre (Mokyklos g. 17, Kaltanėnai, Švenčionių r.) arba bus vykdomas nuotoliniu būdu per Zoom platformą. Olimpiadoje bus sprendžiamos teorinės, praktinės ir stebėjimų turų užduotys.

## Iš olimpiados nugalėtojų sudaroma komanda dalyvauti Tarptautinėje astronomijos olimpiadoje ir Tarptautinėje astronomijos ir astrofizikos olimpiadoje arba nuotoliniu būdu Pasaulinėse astronomijos ir astrofizikos e-varžybose. Detalesnė informacija dėl olimpiados atrankinio ir baigiamojo etapų vykdymo bus paskelbta interneto svetainėje [www.lmnsc.lt](http://www.lmnsc.lt).

**IV. LIETUVOS MOKINIŲ MATEMATIKOS OLIMPIADOS ORGANIZAVIMAS**

## Lietuvos mokinių matematikos olimpiados savivaldybės ir šalies etapų olimpiados užduočių struktūra ir tematika išlieka nepakitusi. Kaip ir ankstesniais metais, užduotys kuriamos remiantis olimpiados dalykine medžiaga. Užduočių atlikimo laikas taip pat nesikeis. Savivaldybės ir šalies etapų užduotys sprendžiamos po 4 val.

## Valstybės lygiu paskelbus ekstremalią situaciją, kurios prevencijai reikalingas socialinių kontaktų ribojimas, olimpiados mokyklos ir savivaldybės etapus siūloma vykdyti šiais būdais:

## jei mieste, rajone ekstremali situacija yra kontroliuojama, olimpiada gali būti organizuojama kontaktiniu būdu vienoje vietoje (šiuo atveju olimpiadai organizuoti turėtų būti paskirtas žmogus (-ės), olimpiados organizavimo komisija privalo pasirūpinti visomis apsauginėmis priemonėmis ir užtikrinti saugumą);

## jei mokyklos olimpiados metu veikia ir/arba sutinka priimti savo mokyklos mokinius į mokyklą užduočių atlikimui, rekomenduojama olimpiadą organizuoti visose savivaldybės etapo dalyvių mokyklose (olimpiadai organizuoti turėtų būti paskirtas žmogus (-ės)). Švietimo padalinio atstovams, olimpiados organizatoriams, rekomenduojame stebėti užduočių atlikimą nuotoliniu būdu;

## jei olimpiados metu mokyklos neveikia ir nėra jokių galimybių ar sąlygų olimpiados dalyviams užduotis atlikti mokyklose, olimpiada gali būti vykdoma nuotoliniu būdu, mokiniams esant namuose ir juos stebint olimpiadą organizuojančios švietimo įstaigos paskirtiems stebėtojams. Siekiant užtikrinti sąžiningą dalyvavimą, parengiama savivaldybės etapo olimpiados nuotolinio vykdymo tvarka, kai mokiniai sprendžia iš namų. Joje būtinai turi būti numatyta, kokiu būdu stebimas mokinių darbas;

## jei mokinys turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose. Tokiu atveju taip pat turi būti numatyta, kokiu būdu bus stebimas mokinio darbas.

## Šalies etapas vyks nuotoliniu būdu. Į šalies etapą bus priimami mokiniai, remiantis olimpiados sąlygomis, o taip pat į olimpiadą kviečiami ir 2020 metų atranką įveikę mokiniai. Olimpiados šalies etapą vykdant nuotoliniu būdu, jį organizuoja Centras kartu su savivaldybių švietimo įstaigomis, atsakingomis už olimpiadų organizavimą savivaldybėse. Atsižvelgiant į kviečiamųjų į olimpiados šalies etapą sąrašą ir epidemiologinę situaciją, mokiniams bus priskiriamos olimpiados užduočių sprendimo vietos (mokiniai užduotis gali spręsti savo mokyklose arba kitose savivaldybės švietimo įstaigose). Sprendimų vietas parenka savivaldybės švietimo įstaigos ir apie tai informuoja Lietuvos mokinių neformaliojo švietimo centrą. Kiekvienoje užduočių sprendimo vietoje turi būti paskiriamas atsakingas vykdytojas (-ai), kuris turi užtikrinti sklandų ir sąžiningą mokinių dalyvavimą olimpiadoje. Olimpiados užduočių sprendimų vietose turi būti užtikrinamas kiekvieno mokinio ekrano transliavimas bei darbo vietų filmavimas, įrašant darbo procesą. Išimtinais atvejais, jei mokinys šalies etapo užduočių negali spręsti švietimo įstaigoje, nes turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose, olimpiados organizavimo komisijai stebint nuotoliniu būdu, transliuojant ekraną ir įrašant darbo procesą. Šalies etapo darbus vertina nacionalinė vertinimo komisija.

## Išsamesnė vykdymo instrukcija bus pateikta 2021 m. vasario–kovo mėn.

**V. ATRANKA Į TARPTAUTINES MATEMATIKOS OLIMPIADAS**

## Atranka į tarptautines matematikos olimpiadas bus vykdoma (ar nevykdoma), atsižvelgiant į epidemiologinę situaciją Lietuvoje. Tebesant socialinių kontaktų ribojimui, jei nebus galimybės rašyti darbus gyvai Vilniaus universitete ar Lietuvos mokinių neformaliojo švietimo centre, atranka nebus vykdoma, o dalyviai į tarptautinius renginius bus atrenkami remiantis šalies etapo rezultatais ir atsižvelgiant į Lietuvos Didžiosios Kunigaikštystės olimpiados (atrankos į Baltijos kelio komandinę olimpiadą) rezultatus.

**VI. LIETUVOS MOKINIŲ INFORMATIKOS OLIMPIADOS ORGANIZAVIMAS**

## Lietuvos mokinių informatikos olimpiados 2020–2021 m. m. savivaldybės ir šalies etapų olimpiados užduočių struktūra ir tematika išlieka nepakitusi. Kaip ir ankstesniais metais, užduotys kuriamos remiantis olimpiados dalykine medžiaga. Užduočių atlikimo laikas taip pat nesikeis. Savivaldybės ir šalies etapų užduotys sprendžiamos po 4–5 val.

## Valstybės lygiu paskelbus ekstremalią situaciją, kurios prevencijai reikalingas socialinių kontaktų ribojimas, olimpiados savivaldybės etapą siūloma vykdyti šiais būdais:

## jei mieste, rajone ekstremali situacija yra kontroliuojama, olimpiada gali būti organizuojama kontaktiniu būdu vienoje vietoje (šiuo atveju olimpiadai organizuoti turėtų būti paskirtas žmogus (-ės), olimpiados organizavimo komisija privalo pasirūpinti visomis apsauginėmis priemonėmis bei užtikrinti saugumą);

## jei mokyklos olimpiados metu veikia ir/arba sutinka priimti savo mokyklos mokinius į mokyklą užduočių atlikimui, rekomenduojama olimpiadą organizuoti visose savivaldybės etapo dalyvių mokyklose (olimpiadai organizuoti turėtų būti paskirtas žmogus (-ės)). Švietimo padalinio atstovams, olimpiados organizatoriams, rekomenduojame stebėti užduočių atlikimą nuotoliniu būdu;

## jei olimpiados metu mokyklos neveikia ir nėra jokių galimybių ar sąlygų olimpiados dalyviams užduotis atlikti mokyklose, olimpiada gali būti vykdoma nuotoliniu būdu, mokiniams esant namuose ir juos stebint olimpiadą organizuojančios švietimo įstaigos paskirtiems stebėtojams. Siekiant užtikrinti sąžiningą dalyvavimą, etapo organizavimo komisija parengia savivaldybės etapo olimpiados nuotolinio vykdymo tvarką, kai mokiniai sprendžia iš namų. Joje būtinai turi būti numatyta, kokiu būdu bus stebimas mokinių darbas.

## jei mokinys turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose. Tokiu atveju taip pat turi būti numatyta, kokiu būdu bus stebimas mokinio darbas.

## Olimpiados šalies etapas vyks nuotoliniu būdu. Į šalies etapą bus priimami mokiniai, remiantis olimpiados sąlygomis. Olimpiados šalies etapą vykdant nuotoliniu būdu, jį organizuoja Centras kartu su savivaldybių švietimo įstaigomis, atsakingomis už olimpiadų organizavimą savivaldybėse.

## Atsižvelgiant į kviečiamųjų į olimpiados šalies etapą sąrašą ir epidemiologinę situaciją, mokiniams bus priskiriamos olimpiados užduočių sprendimo vietos (mokiniai užduotis gali spręsti savo mokyklose arba kitose savivaldybės švietimo įstaigose).

## Sprendimų vietas parenka savivaldybės švietimo įstaigos ir apie tai informuoja Lietuvos mokinių neformaliojo švietimo centrą.

## Kiekvienoje užduočių sprendimo vietoje turi būti paskiriamas atsakingas vykdytojas (-ai), kuris turi užtikrinti sklandų ir sąžiningą mokinių dalyvavimą olimpiadoje.

## Olimpiados užduočių sprendimų vietose šalies etapo baigiamojoje dalyje turi būti užtikrinamas kiekvieno mokinio ekrano transliavimas bei darbo vietų filmavimas, įrašant darbo procesą.

## Išimtinais atvejais, jei mokinys šalies etapo užduočių negali spręsti švietimo įstaigoje, nes turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose, olimpiados organizavimo komisijai stebint nuotoliniu būdu, transliuojant ekraną ir įrašant darbo procesą.

## Šalies etapo darbus vertina olimpiados nacionalinė vertinimo komisija.

## Išsamesnė vykdymo instrukcija bus pateikta 2021 m. sausio–vasario mėn.

**VII. LIETUVOS MOKINIŲ EKONOMIKOS IR VERSLO OLIMPIADOS ORGANIZAVIMAS**

## Lietuvos mokinių ekonomikos ir verslo olimpiados 2021 m. regioninio ir šalies etapų užduočių struktūra ir tematika išlieka tokia pati. Užduotys kuriamos remiantis olimpiados dalykine medžiaga. Prašome vadovautis 2019 metų informacija. Užduočių atlikimo laikas taip pat nesikeis. Regioninio ir šalies etapų užduotys sprendžiamos po 1,5–2 val.

## Valstybės lygiu paskelbus ekstremalią situaciją Lietuvoje, kurios prevencijai reikalingas socialinių kontaktų ribojimas, olimpiados regioninį etapą siūloma vykdyti šiais būdais:

## jei mieste, rajone ekstremali situacija yra kontroliuojama, olimpiada gali būti organizuojama kontaktiniu būdu vienoje vietoje (šiuo atveju olimpiadai organizuoti turėtų būti paskirtas žmogus (-ės), olimpiados organizavimo komisija privalo pasirūpinti visomis apsauginėmis priemonėmis bei užtikrinti saugumą);

## jei mokyklos olimpiados metu veikia ir/arba sutinka priimti savo mokyklos mokinius į mokyklą užduočių atlikimui, rekomenduojama olimpiadą organizuoti visose savivaldybės etapo dalyvių mokyklose (olimpiadai organizuoti turėtų būti paskirtas žmogus (-ės)). Švietimo padalinio atstovams, olimpiados organizatoriams, negalint atvykti į olimpiados vykdymo vietą, rekomenduojame stebėti užduočių atlikimą nuotoliniu būdu;

## jei olimpiados metu mokyklos neveikia ir nėra jokių galimybių ar sąlygų olimpiados dalyviams užduotis atlikti mokyklose, olimpiada gali būti vykdoma nuotoliniu būdu, mokiniams esant namuose ir juos stebint olimpiadą organizuojančios švietimo įstaigos paskirtiems stebėtojams. Siekiant užtikrinti sąžiningą dalyvavimą, parengiama savivaldybės etapo olimpiados nuotolinio vykdymo tvarka, kai mokiniai sprendžia iš namų. Joje būtinai turi būti numatyta, kokiu būdu stebimas mokinių darbas;

##  jei mokinys turi būti saviizoliacijoje ar dėl kitų priežasčių gyvai olimpiadoje dalyvauti negali, mokiniui sudaromos sąlygos spręsti užduotis namuose. Tokiu atveju taip pat turi būti numatyta, kokiu būdu bus stebimas mokinio darbas.

## Valstybiniu lygmeniu atšaukus ekstremalią situaciją, šalies Olimpiada bus vykdoma kontaktiniu būdu Vytauto Didžiojo universitete (VDU).

## Tebesant socialinių kontaktų ribojimui, šalies etapas vyks nuotoliniu būdu. Į šalies etapą bus priimami mokiniai, remiantis Olimpiados sąlygomis, o taip pat į olimpiadą bus kviečiami ir 2020 metų atranką įveikę mokiniai.

## Olimpiados šalies etapą vykdant nuotoliniu būdu, jį organizuoja Centras kartu su savivaldybių švietimo įstaigomis, atsakingomis už olimpiadų organizavimą savivaldybėse, ir VDU. Atsižvelgiant į olimpiados šalies etapo kviečiamųjų sąrašą ir epidemiologinę situaciją, mokiniams bus priskiriamos olimpiados užduočių sprendimo vietos (mokiniai užduotis gali spręsti savo mokyklose arba kitose savivaldybės švietimo įstaigose). Sprendimų vietas parenka savivaldybės švietimo įstaigos ir apie tai informuoja Lietuvos mokinių neformaliojo švietimo centrą. Kiekvienoje užduočių sprendimo vietoje turi būti paskiriamas atsakingas vykdytojas (-ai), kuris turi užtikrinti sklandų ir sąžiningą mokinių dalyvavimą olimpiadoje. Olimpiados užduočių sprendimų vietose turi būti užtikrinamas kiekvieno mokinio ekrano transliavimas bei darbo vietų filmavimas, įrašant darbo procesą.

## Išimtinais atvejais, jei mokinys šalies etapo užduočių negali spręsti švietimo įstaigoje, nes turi būti saviizoliacijoje ar dėl kitų priežasčių gyvai olimpiadoje dalyvauti negali, jam sudaromos sąlygos spręsti užduotis namuose, olimpiados organizavimo komisijai stebint nuotoliniu būdu, transliuojant ekraną ir įrašant darbo procesą. Šalies etapo darbus vertina VDU vertinimo komisija.

## Išsamesnė vykdymo instrukcija bus pateikta 2021 m. sausio–vasario mėn.

**VIII. 24-OSIOS LIETUVOS MOKINIŲ FILOSOFIJOS OLIMPIADOS ORGANIZAVIMAS**

## 24-osios Lietuvos mokinių filosofijos olimpiados 9–12 klasių mokiniams (toliau Olimpiada) dalyviai nedalyvauja savivaldybės etape. Mokiniai, norintys dalyvauti Olimpiadoje, iki 2021 m. vasario 5 d. užduotis siunčia  el. p. filosofijosolimpiada@gmail.com. Olimpiados šalies etapas planuojamas 2021 m. kovo 12–13 d. nuotoliniu būdu. Olimpiados šalies etapas bus vykdomas per Zoom platformą. 2021 m. kovo 12 d. vyks užduočių atlikimas, kovo 13 d. vyks olimpiados uždarymas. Detalesnė informacija dėl šalies etapo bus 2021 m. kovo 1 d. skelbiame interneto svetainėje [www.lmnsc.lt](http://www.lmnsc.lt).

**IX. LIETUVOS MOKINIŲ GEOGRAFIJOS OLIMPIADOS ORGANIZAVIMAS**

## Lietuvos mokinių geografijos olimpiados 2021 m. kovo 17 d. olimpiados savivaldybės etapą planuojama vykdyti tradiciniu būdu, kai siunčiamos iš anksto paruoštos užduotys savivaldybėms, kuriose olimpiadą vykdo ir mokinių darbus vertina savivaldybių lygiu patvirtintos organizavimo ir vertinimo komisijos.

## Tuo atveju, jeigu šalyje būtų paskelbtas karantinas, olimpiados savivaldybės etapas vyktų nuotoliniu būdu laisvai prieinamose ir jokių išankstinių pasiruošimų nereikalaujančiose Google apklausos arba eTest modulio sistemose. Jeigu olimpiada vyks nuotoliniu būdu, savivaldybės užtikrina sąlygas užduotis saugiai atlikti mokykloje (-ose). Vykstant nuotolinei olimpiadai vertinimo komisijos burti nereikia, nes dalis mokinių darbų bus įvertinta automatiškai, o teorinę dalį vertins nacionalinė vertinimo komisija.

## 2021 m. gegužės 6–8 d. olimpiados šalies etapą planuojama vykdyti tradiciniu būdu.

**X. III LIETUVOS MOKINIŲ ETNINĖS KULTŪROS OLIMPIADOS ORGANIZAVIMAS**

## III Lietuvos mokinių etninės kultūros olimpiados (2020–2021 m. m.) pirmąjį (savivaldybių) etapą organizuoja savivaldybės arba jų įgalioti juridiniai asmenys, bendradarbiaudami su Etninės kultūros globos taryba (toliau – EKGT) (Vilniuje ir Kaune) arba su EKGT padaliniais etnografiniuose regionuose. Pirmasis etapas turi įvykti iki 2020 m. gruodžio 20 d. Konkrečią datą ir laiką pasirenka organizatorius. Olimpiados pirmasis etapas vyks nuotoliniu būdu. Internetinę platformą pasirenka organizatorius.

## III Lietuvos mokinių etninės kultūros olimpiados antrąjį (regioninį) etapą organizuoja EKGT padaliniai etnografiniuose regionuose bendradarbiaudami su Lietuvos etninės kultūros ugdytojų sąjunga (toliau – LEKUS). Antrasis etapas turi įvykti iki 2021 m. kovo 1 d. (konkrečią datą ir laiką pasirenka organizatorius). Antrajame etape kviečiami dalyvauti pirmojo etapo I ir II vietos nugalėtojai iš kiekvienos amžiaus grupės (išskyrus Vilniaus ir Kauno miestų savivaldybių laimėtojus). Antrasis olimpiados etapas įvyks įprastiniu arba nuotoliniu būdu, priklausomai nuo epidemiologinės situacijos Lietuvoje.

## III Lietuvos mokinių etninės kultūros olimpiados trečiąjį (šalies) etapą organizuoja Centras bendradarbiaudamas su EKGT ir LEKUS. Trečiasis etapas turi įvykti iki gegužės 1 d. (konkrečią datą ir laiką pasirenka organizatorius). Trečiajame olimpiados etape kviečiami dalyvauti antrojo etapo I ir II vietų laimėtojai bei Vilniaus ir Kauno miestų savivaldybių I ir II vietų laimėtojai. Trečiasis (šalies) olimpiados etapas įvyks įprastiniu arba nuotoliniu būdu, priklausomai nuo epidemiologinės situacijos Lietuvoje.

**XI. 27-OSIOS LIETUVOS MOKINIŲ DAILĖS OLIMPIADOS ORGANIZAVIMAS**

## 27-oji Lietuvos mokinių dailės olimpiados baigiamasis etapas, atsižvelgiant į COVID-19 diktuojamas aplinkybes, gali būti vykdomas ir įprastu kontaktiniu, ir nuotoliniu būdu. Labiausiai tikėtina, kad olimpiada vyks nuotoliniu būdu per Zoom platformą, baigiamasis olimpiados etapas vyks balandžio 16 d. Pradinius etapus savivaldybėse reiktų užbaigti iki vasario 26 d. Savivaldybėms paliekama teisė spręsti savivaldybės etapų olimpiadų vykdymo būdus. 2021 m. Lietuvos mokinių dailės olimpiados tema ir sąlygos bus paskelbti LMNSC svetainėje <https://www.lmnsc.lt/dailes/> 2020 m. gruodžio viduryje. 2020 m. sąlygos gali būti šiek tiek pakoreguotos atsižvelgiant į 2020 m. baigiamojo etapo gruodžio mėnesio nuotolinės olimpiados proceso eigą.

**XII. IX LIETUVOS MOKINIŲ MUZIKOS OLIMPIADOS ORGANIZAVIMAS**

## IX Lietuvos mokinių muzikos olimpiados baigiamasis etapas, atsižvelgiant į COVID-19 diktuojamas aplinkybes, gali būti vykdomas ir įprastu kontaktiniu, ir nuotoliniu būdu. Pradinius etapus savivaldybėse reiktų užbaigti iki vasario 15 d. Dalyvių sąrašų baigiamajam etapui bus laukiama iki vasario 19 d., o šalies olimpiada vyks kovo 6 d. Daugiau informacijos apie baigiamojo etapo organizavimą bei sąlygas bus skelbiama 2020 m. gruodžio viduryje Centro svetainėje <https://www.lmnsc.lt/muzikos_olimpiada/>.

**XIII. LIETUVOS MOKINIŲ TECHNOLOGIJŲ OLIMPIADOS ORGANIZAVIMAS**

## Lietuvos mokinių technologijų Olimpiada numatoma vykdyti įprastu kontaktiniu būdu, tačiau paliekama galimybė sąlygoms keistis. Pirmuosius naujos 2021 m. technologijų olimpiados savivaldybių etapus reikėtų užbaigti iki 2021 m. vasario 26 d. Baigiamojo etapo dalyvių sąrašų bus laukiama iki kovo 5 d., registracijos forma bus atsiųsta. Daugiau informacijos apie olimpiados sąlygas bus pateikta Centro svetainėje <https://www.lmnsc.lt/technologiju/> 2020 m. gruodžio viduryje.

**XIV. LIETUVIŲ KALBOS IR LITERATŪROS OLIMPIADOS ORGANIZAVIMAS LIETUVOS IR UŽSIENIO LIETUVIŠKŲ MOKYKLŲ I-IV GIMNAZIJŲ (9–12) KLASIŲ MOKINIAMS**

## Lietuvių kalbos ir literatūros olimpiados Lietuvos mokyklų mokiniams 2021 m. savivaldybės ir šalies etapų užduotyse nebus esė dalies. Lieka tik kalbos ir literatūrinės užduotys, dalyje jų reikės pademonstruoti literatūrinio teksto interpretacijos įgūdžius. Užduočių atlikimo laikas bus tikslinamas.

## Valstybės lygiu paskelbus ekstremalią situaciją, kurios prevencijai reikalingas socialinių kontaktų ribojimas, olimpiados savivaldybės etapą siūloma vykdyti šiais būdais:

## jei mieste, rajone ekstremali situacija yra kontroliuojama, olimpiada gali būti organizuojama kontaktiniu būdu vienoje vietoje (šiuo atveju olimpiados organizavimo komisija privalo pasirūpinti visomis apsauginėmis priemonėmis ir užtikrinti saugumą);

## jei mokyklos olimpiados metu veikia ir/arba sutinka priimti savo mokyklos mokinius į mokyklą užduočių atlikimui, rekomenduojama olimpiadą organizuoti visose savivaldybės etapo dalyvių mokyklose (šiuo atveju mokykloje turi būti olimpiadą organizuoti paskirtas žmogus, bet švietimo padalinio atstovams, olimpiados organizatoriams, rekomenduojame stebėti užduočių atlikimą nuotoliniu būdu);

## jei olimpiados metu mokyklos neveikia, nėra jokių galimybių ar sąlygų olimpiados dalyviams užduotis atlikti mokyklose, olimpiada gali būti vykdoma nuotoliniu būdu, mokiniams esant namuose ir juos stebint olimpiadą organizuojančios švietimo įstaigos paskirtiems stebėtojams (vienas stebėtojas prižiūri ne daugiau nei 10 mokinių).

## Šalies etapas vyks nuotoliniu būdu. Išsami vykdymo instrukcija bus pateikta 2021 m. vasario 24 d.– kovo 1 d. dienomis.

## Užsienio lietuviškų mokyklų mokiniams bus tokia užduočių sudėtis: 1) Kalbos žinių ir kultūrinio raštingumo užduotys; 2) Rašymas (lieka taip pat); 3) Kalbėjimas (iki 5 min. – kaip ir buvo*).* Kadangi olimpiada planuojama nuotoliniu būdu, atkreiptinas dėmesys, jog kalbėjimo užduotį reikės nufilmuoti ir atsiųsti nurodytu būdu. Išsami vykdymo instrukcija bus pateikta 2021 m. vasario 24 d. – kovo 1 d. dienomis.

**XV. LIETUVIŲ KALBOS OLIMPIADOS ORGANIZAVIMAS TAUTINIŲ MAŽUMŲ MOKYKLŲ MOKINIAMS**

## Lietuvių kalbos olimpiados tautinių mažumų mokyklų mokiniams keičiasi užduočių sudėtis: kalbos žinių ir kultūrinio raštingumo užduotys bei rašymo užduotis. Atkreipiame dėmesį, kad 2021 m. nelieka namų darbo – kūrybinės užduoties – pristatymo. Šalies etapas bus organizuojamas nuotoliniu būdu, daugiau apie tai bus paskelbta atskiru raštu 2021 m. kovo mėn.

**XVI. LIETUVOS MOKINIŲ MENINIO SKAITYMO KONKURSO ORGANIZAVIMAS**

## Vilniaus, Kauno, Klaipėdos miestų mokiniai Lietuvos mokinių meninio skaitymo konkurse dalyvaus nuotoliniu būdu: reikės atsiųsti filmuotos medžiagos nuorodą. Vertinimo komisiją padės suformuoti Centras, apdovanojimus ir diplomus sutartinai skirs miestų švietimo padaliniai.

## Konkurso regiono ir šalies etapai vyks nuotoliniu būdu (filmuotos medžiagos nuorodos atsiuntimo principas). Apie konkurso organizavimo eigą bus skelbiama atskiru raštu ir interneto svetainėje [www.lmnsc.lt](http://www.lmnsc.lt).

**XVII. 53-IOJO LIETUVOS MOKINIŲ JAUNŲJŲ FILOLOGŲ KONKURSO ORGANIZAVIMAS**

## 53-iasis Lietuvos mokinių jaunųjų filologų konkurso šalies etapas organizuojamas nuotoliniu būdu. Konkurso darbai siunčiami nurodytu elektroniniu paštu, pridedamas protokolas. Daugiau informacijos apie darbų pristatymą ir tolimesnį renginio organizavimą bus paskelbta 2021 m. sausio mėn. interneto svetainėje [www.lmnsc.lt](http://www.lmnsc.lt).

**XVIII. LIETUVOS MOKINIŲ LOTYNŲ KALBOS IR ANTIKOS KULTŪROS OLIMPIADOS ORGANIZAVIMAS**

## Lietuvos mokinių lotynų kalbos ir Antikos kultūros olimpiados 2021 m. nebus organizuojamas savivaldybės etapas. Visi norintys mokiniai tiesiogiai kviečiami dalyvauti šalies etape. Rekomenduojame Vilniaus Abraomo Kulviečio klasikinei gimnazijai pagal galimybes savarankiškai surengti vidinę atranką ir tuomet registruoti mokinius į šalies etapą, kuris bus organizuojamas kontaktiniu arba nuotoliniu būdu.

**XIX. 50-OJO TARPTAUTINIO JAUNIMO EPISTOLINIO RAŠINIO KONKURSO ORGANIZAVIMAS**

## 50-ojo tarptautinio jaunimo epistolinio rašinio konkurso šalies etapas organizuojamas nuotoliniu būdu. Elektroniniai rašinio variantai siunčiami nurodytu elektroniniu paštu. Prie darbų pridedamas laisvos formos protokolas. Daugiau informacijos apie darbų pristatymą bus skelbiama nuo 2021 m. sausio 4 d. interneto Centro interneto svetainėje [www.lmnsc.lt](http://www.lmnsc.lt) (prie konkursų skilties).

**XX. LIETUVOS MOKINIŲ ANGLŲ KALBOS OLIMPIADOS ORGANIZAVIMAS**

## 2021 m. Lietuvos mokinių anglų kalbos olimpiados III gimnazijos (11) klasės savivaldybės etapas vyks sausio 8 d. Renginio vykdymo būdą (kontaktinį ar nuotolinį) nustato savivaldybės etapo organizavimo komisija, atsižvelgdama į tuo metu esančią epidemiologinę situaciją.

## Respublikinis etapas vyks vasario 9 d. ir bus vykdomas nuotoliniu būdu, apie naudojamas platformas bus pranešta Centro interneto svetainėje [www.lmnsc.lt](http://www.lmnsc.lt). Užduočių struktūra ir pobūdis nekinta (žr. 2020 m. programą).

**XXI. RESPUBLIKINIO ANGLŲ KALBOS KONKURSO ORGANIZAVIMAS**

## 2021 m. Respublikinio anglų kalbos konkurso II-III gimnazijos (9–10) klasių savivaldybės etapas vyks kovo 2 d. Renginio vykdymo būdą (kontaktinį ar nuotolinį) nustato savivaldybės etapo organizavimo komisija, atsižvelgdama į tuo metu esančią epidemiologinę situaciją.

## Šalies etapas bus vykdomas nuotoliniu būdu ir numatoma, kad truks vieną dieną (kovo 30 d.). Apie naudojamas platformas bus pranešta Centro interneto svetainėje [www.lmnsc.lt](http://www.lmnsc.lt). Keičiasi užduočių struktūra – 2021 m. nebus kalbėjimo monologu užduoties. Kitos užduotys išlieka nepakitusios (žr. 2020 m. programą).

**XXII. LIETUVOS MOKINIŲ VOKIEČIŲ IR PRANCŪZŲ KALBŲ OLIMPIADŲ IR KONKURSŲ ORGANIZAVIMAS**

## Lietuvos mokinių III gimnazijos (11) klasių vokiečių kalbos olimpiada ir 8-ųjų klasių vokiečių kalbos konkursas bei Lietuvos mokinių III-IV gimnazijos (11-12) klasių prancūzų kalbos olimpiada ir 7-ųjų klasių prancūzų kalbos konkursas „Je parle français et toi?“ bus vykdomi nuotoliniu būdu. Mokiniai priklausomai nuo epidemiologinės situacijos užduotis atlikti gali mokykloje, kurioje mokosi, arba namuose. Olimpiados ar konkurso dalyviui užduočių atlikimo metu bus reikalingas kompiuteris bei prieiga prie interneto.

## Lietuvos mokinių III gimnazijos (11) klasių vokiečių kalbos olimpiados ir 8-ųjų klasių vokiečių kalbos konkurso savivaldybių etapai vyks 2021 m. vasario 3 d. Lietuvos mokinių III-IV gimnazijos (11-12) klasių prancūzų kalbos olimpiados ir 7-ųjų klasių prancūzų kalbos konkurso „Je parle français et toi? savivaldybių etapai vyks 2021 m. sausio 20 d. Olimpiadų ir konkursų metu atliekamos rašymo bei kalbėjimo užduotys. Rašymo užduotis mokiniai matys ir turės pateikti naudodamiesi sistema internetinėje erdvėje. Vokiečių kalbos olimpiados ir konkurso rašymo užduotis vertins Lietuvos mokinių neformaliojo švietimo centro sudaryta nacionalinė vokiečių kalbos olimpiados ir konkurso vertinimo komisija. Prancūzų kalbos olimpiados rašymo užduotis vertins Lietuvos mokinių neformaliojo švietimo centro sudaryta nacionalinė prancūzų kalbos olimpiados ir konkurso vertinimo komisija, o prancūzų kalbos konkurso rašymo užduotis vertins savivaldybės švietimo įstaigos, paskirtos organizuoti olimpiadas ir konkursus, sudaryta vertinimo komisija.

## Siekiant užtikrinti sąžiningą užduočių atlikimą, mokinius vaizdo skambučiu stebės savivaldybės švietimo įstaigos, paskirtos organizuoti olimpiadas ir konkursus, sudarytos olimpiadų vykdymo komisijos (vienas stebėtojas prižiūri ne daugiau nei 15 mokinių). Užduotys žodžiu atliekamos vaizdo skambučiu, vertinant savivaldybės etapą organizuojančių švietimo įstaigų paskirtoms vertinimo komisijoms.

## Vokiečių kalbos olimpiados ir konkurso šalies etapai vykdomi nuotoliniu būdu 2021 m. balandžio 20–21 dienomis. Etapo užduotis sudaro rašymo, kalbėjimo ir projektinio darbo dalys. Prancūzų kalbos olimpiados šalies etapas vykdomas nuotoliniu būdu 2021 m. kovo 4–5 dienomis, o konkurso šalies etapas vykdomas nuotoliniu būdu 2021 m. kovo 3 dieną. Etapo užduotis sudaro rašymo ir kalbėjimo dalys Šalies etapus organizuoja Centras kartu su savivaldybių švietimo įstaigomis, atsakingomis už olimpiadų organizavimą savivaldybėse. Darbus vertina nacionalinės vertinimo komisijos. Mokiniai patys vykdo užduotis internetinėje platformoje, stebimi nacionalinės vertinimo komisijos ar kalbėdami su ja.

**XXIII. 32-OSIOS LIETUVOS MOKINIŲ LENKŲ KALBOS OLIMPIADOS ORGANIZAVIMAS**

## 32-osios Lietuvos mokinių lenkų kalbos olimpiados II-IV gimnazijos(10–12) klasių mokiniams savivaldybės etapas vyks 2021 m. vasario 9–10 d. Savivaldybės etapo užduotys bus pritaikytos atlikti nuotoliniu būdu. Savivaldybės olimpiados dalyviai rašo kūrybinį darbą (rašinį arba grožinio teksto interpretaciją) – (trukmė 3 val., vertinimą sudaro 60 proc. visų galimų balų sumos) pristato vieną pasirinktą (lingvistinę ar literatūrinę) kalbėjimo temą (vertinimą sudaro 40 proc. visų galimų balų sumos).

## Šalies etapas vyks nuotoliniu būdu. Šalies etapas bus vykdomas per Zoom platformą. Trečiojo etapo dalyviai  rašo kūrybinį darbą (rašinys, esė, grožinio teksto interpretacija) – (trukmė 4 val., vertinimą sudaro 60 proc. visų galimų balų sumos) ir pristato vieną pasirinktą (lingvistinę ir literatūrinę) kalbėjimo temą, vertinimą sudaro 40 proc. galimų balų sumos. Detalesnė informacija dėl savivaldybės ir šalies etapų vykdymo bus paskelbta interneto svetainėje [www.lmnsc.lt](http://www.lmnsc.lt).

**XXIV. LIETUVOS MOKINIŲ RUSŲ KALBOS (GIMTOSIOS IR UŽSIENIO) OLIMPIADOS ORGANIZAVIMAS**

## 28-osios Lietuvos mokinių rusų kalbos (gimtosios ir užsienio) olimpiados II-IV gimnazijos (10–11) klasių mokiniams savivaldybės etapas vyks 2021 m. vasario 11 d. Užduotys bus pritaikytos atlikti nuotoliniu būdu. Testas bus parengtas WORD‘o dokumente. Mokiniai turės atlikti testą naudodamiesi rusų kalbos klaviatūra. Olimpiados vykdymas gali būti koreguojamas pagal situaciją. Mokiniai gali atlikti darbus iš namų arba iš mokyklos. Turi būti užtikrintas vykdytojų stebėjimas, savivaldybės etapo organizatoriai patys renkasi platformą, kurioje vykdys mokinių stebėjimą.

## Savivaldybės etapo darbai turi būti koduojami. Rekomenduojama, kad asmenį, atsakingą už darbų kodavimą, darbų siuntimą mokiniams, surinkimą ir siuntimą vertinimo komisijai, paskirtų savivaldybės švietimo skyrius ar kita už olimpiados organizavimą atsakinga institucija.

## Mokiniai privalo pasirašyti laisvos formos pasižadėjimą dėl sąžiningo savarankiško užduočių atlikimo ir atsiųsti jį savivaldybės etapo vertinimo komisijos pirmininkui.

## 28-osios Lietuvos mokinių rusų kalbos (gimtosios ir užsienio) olimpiados II-IV gimnazijos (10–11) klasių mokiniams šalies etapas vyks 2021 m. kovo 24–25 d.Detalesnė informacija dėl savivaldybės ir šalies etapų vykdymo bus paskelbta Centro interneto svetainėje [www.lmnsc.lt](http://www.lmnsc.lt).

**XXV. BAIGIAMOSIOS NUOSTATOS**

## Įtarus sukčiavimą olimpiadų metu olimpiadų vertinimo komisijos turi teisę nevertinti nesąžiningai atliktų darbų.

## Nustačius sukčiavimo atvejį, mokinio rezultatai anuliuojami.

## Pasikeitus aplinkybėms, šio Aprašo nuostatos gali būti pakeistos Centro direktoriaus raštu.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_